155. merejalaväebrigaad

155. merejalaväebrigaad (vene k. 155-я отдельная гвардейская Курская орденов Жукова и Суворова бригада морской пехоты имени дважды Героя Российской Федерации генерал-майора М. Е. Гудкова – 'kahekordse Vene Föderatsiooni kangelase kindralmajor M. E. Gudkovi järgi nimetatud, Žukovi ja Suvorovi ordenitega Kurski 155. üksik kaardiväe merejalaväebrigaad') on Venemaa merejalaväeüksus. See baseerub Vladivostoki linnas ja Slavjanka külas Primorje krais ja kuulub Vaikse ookeani laevastiku koosseisu.

Ajalugu
155. üksik merejalaväebrigaad loodi 1. detsembril 2009, reorganiseerides 1968. aastal loodud 55. merejalaväediviisi. 55. merejalaväediviis loodi seoses pingete eskaleerumisega Hiina Rahvavabariigiga. Aastatel 1968–1995 teenisid 55. diviisi merejalaväelased Vaiksel ja India ookeanil: nad abistasid Jeemeni RDV relvajõudusid, viisid läbi ühisõppusi Etioopia ja Vietnami relvajõududega, külastasid Iraaki, Iraani, Indiat, Maldiive, Seišelle ja teisi riike.

Hilisem tegevus
55. merejalaväediviis osales esimeses Tšetšeenia sõjas. Esmalt saadeti lahingutesse 165. mereväerügement, millele järgnes tugevdatud 106. mereväerügement, mis tegutses Tšetšeenia mägistes piirkondades. Rohkem kui 2400 sõjaväelast said ordeneid ja medaleid, 63 merejalaväelast hukkus lahingus ja viiest neist sai Venemaa Föderatsiooni kangelane.

Süüria kodusõjas toetas ja turvas 155. merejalaväebrigaad Vene mereväe alalise operatiivüksuse koosseisus PKS lennugruppi.

Vene-Ukraina sõda
155. merejalaväebrigaad on Vene-Ukraina sõjas osalenud alates 2022. aasta invasioonist. 13. märtsil teatas Ukraina ajakirjanik Roman Tsymbaljuk Facebookis avaldatud postituses, et 155. merejalaväebrigaadi üksused kandsid Tšernihivi ja Kiievi piirkondades raskeid kaotusi, „umbes 600 hukkunud ja sama palju haavatud sõjaväelasi“. 19. märtsil teatas Ukraina relvajõudude kindralstaap, et 155. ja 40. merejalaväebrigaadi üksused viidi Valgevene territooriumile, et nendega asendada Ida sõjaväeringkonna kaotusi. 28. märtsil andis Vladimir Putin brigaadile kaardiväe aunimetuse.

2022. aasta novembri alguses teatati brigaadi rasketest kaotustest lahingutes Donetski oblastis Vuhledari lähedal Pavlivka piirkonnas. 3. novembril postitasid 155. brigaadi merejalaväelased Venemaa kuberneri Oleg Kožemjako Telegrami kanalile kirja, milles kirjeldasid, kuidas nad saadeti kindral Muradovi poolt mõttetule pealetungile ja avalikustasid, et „umbes 300 inimest sai 4 päeva jooksul surma, haavata või jäi kadunuks“. Lisaks palusid merejalaväelased, et asja uuritaks sõltumatult, mitte kaitseministeeriumiga seotult. Väidetavalt hukkus rünnaku käigus 63 merejalaväelast, kusjuures pool 155. ja 40. merejalaväebrigaadi varustusest hävitati, sealhulgas „hulgaliselt T-80 tanke ning BMP ja BTR lahingumasinad“. 2022. aasta novembri lõpus kaotas 155. brigaad väidetavalt Pavlivka ründamise käigus sada inimest päevas.Defeated Several Times, The Russian 155th Brigade Finally Captured A Few Village Blocks. But Only Because Russian Snipers Forced It Forward.

2023. aasta veebruari alguses kandis 155. brigaad Vuhledari lahingu ajal taas suuri kaotusi. Videosalvestused ühest lahinguoperatsioonist näitavad, et korraga hävitati peaaegu 30 vene lahingumasinat, sealhulgas 13 tanki ja 12 BMP-d. Sõjauuringute Instituudi andmetel näitavad salvestised, kuidas Vene väed kasutavad „väga ebapädevat“ lahingutaktikat, mis tõenäoliselt viitab, et 155. brigaadi koosseisu kuuluvad halvasti koolitatud, värskelt mobiliseeritud sõdurid.

27. veebruaril 2024 hukkus HIMARSi tabamuse tagajärjel 19 vene sõdurit 155. mereväe jalaväebrigaadist, sealhulgas kolonel ja 2 muud kõrget ohvitseri. Ka brigaadiülem sai haavata. 18. oktoobril 2024 tappis Ukraina 95. üksik ründedessantbrigaad Kurski oblastis toimunud lahingus 30 sõjaväelast ja hävitas kolm 155. brigaadi veoautot.

23. jaanuaril 2025 autasustati brigaadi „isikkoosseisu poolt üles näidatud julguse, vapruse ja pühendumuse eest“ Suvorovi ordeniga.

21. veebruaril 2025 anti brigaadile Venemaa Föderatsiooni presidendi määrusega aunimetus „Kursk“ „brigaadi isikkoosseisu poolt lahingutegevuses üles näidatud massilise kangelaslikkuse ja vapruse, meelekindluse ja julguse eest isamaa ja riigi huvide kaitsmisel relvastatud konfliktides“.

2. juulil 2025 sooritas Ukraina raketirünnaku brigaadi juhtimispunktile, mille tulemusel hukkusid brigaadi ülem polkovnik Sergei IljinHukkus Venemaa 155. merejalaväebrigaadi ülem Sergei Iljin. Brigaadi on süüdistatud muu hulgas Butša kuritegudes Delfi, 11.VII 2025, brigaadi staabiülem polkovnik Leonid BaškardinRainer Saksa ülevaade Ukraina sõjast FB, teet Kalmuse blogi 12.VII 2025 ja eelmine ülem, Venemaa sõjalaevastiku ülemjuhataja asetäitja kalda- ja merejalaväe alal kindralmajor Ukraina raketilöök tappis Kurski oblastis Vene mereväe ülema asetäitja Delfi, 3.VII 2025Vene kindral hukkus Ukraina raketirünnakus ERR, 3.VII 2025

6. juulil 2025 anti brigaadile Venemaa Föderatsiooni presidendi määrusega aunimetus "kahekordse Venemaa Föderatsiooni kangelase, kindralmajor M. E. Gudkovi järgi nimetatud".

Sõjakuriteod
155. merejalaväebrigaadi süüdistatakse mitmetes sõjakuritegudes. Aprillis 2022 süüdistati 155. brigaadi sõjakuritegudes Kiievi lähedal asulate okupeerimisel. Brigaad okupeeris alasid Ivankivi linna - Rozvaživi küla ümbruses Kiievi oblastis Võšhorodi rajoonis. Märtsis 2023 tuvastas Piirideta Ajakirjanikud 155. brigaadi kui ühe Venemaa üksuse, mis viibis piirkonnas Ukraina fotoajakirjaniku Maks Levini ja tema sõbra mõrva ajal 1. aprillil 2022 Kiievist põhja pool asuvas metsas.

Augustis 2024 filmisid brigaadi sõdurid end vaia otsa seatud Ukraina sõduri mahalõigatud peaga, väidetavalt lõikasid brigaadi liikmed pea maha kokku neljalt ukrainlaselt. 2024. aasta oktoobris ründasid 155. brigaadi merejalaväelased Ukraina positsioone Venemaa Kurski oblastis. Selle asemel, et võtta üheksa alla andnud Ukraina droonioperaatorit vangi vastavalt rahvusvahelisele õigusele, röövisid merejalaväelased ukrainlasi, käskisid neil pikali heita ja hukkasid nad. Sündmusest tehtud fotod levisid laialdaselt sotsiaalmeedias. Pärast juhtunut hakkasid mõned Ukraina üksused sihikindlalt jahtima 155. brigaadi liikmeid, korraldades varitsusi ja teatades edukast operatsioonist, mille käigus tapeti „vähemalt mõned“ selle üksuse võitlejad.

Koosseis
pisi|155. merejalaväebrigaadi treeningharjutus 2018. aastal
Brigaadi peakorter asub Vladivostokis (2015. aasta seisuga).
 59. üksik merejalaväepataljon
 47. üksik õhudessantpataljon
 üksik luurepataljon
 üksik tankipataljon
 287. üksik iseliikuvsuurtükiväe divisjon
 288. üksik õhutõrje ja suurtükiväe divisjon
 logistikapataljon
 reaktiivsuurtükipatarei
 sidekompanii
 insener- ja õhudessantkompanii
 elektroonilise sõjapidamise kompanii
 leegiheitjate kompanii
 remondikompanii
 maabumislaevakompanii

Viited

Kategooria:Venemaa relvajõud
Kategooria:Venemaa merevägi
Kategooria:Vaikse ookeani laevastik